Diari Oficial de la Generalitat Valenciana


Sumari del DOGV 6648, del 10-11-2011 (2011/11815)

Notificació de la sentència dictada en el judici ordinari número 603/2009.
--------------------------------------------------------------------------

### Dades del document

Número de DOGV
:   6648

Data del DOGV
:   10-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11323


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici ordinari número 603/2009. [2011/11637]  
Assumpte civil 000603/2009  
En el judici a què es fa referència s'ha dictat la resolució que té l'encapçalament i la dispositiva com segueix:  
«Sentència número 256/2010  
Jutgessa que la dicta: María Carmen Ramis Alario.  
Lloc: Torrevieja.  
Data: 24 de juny de 2010.  
Part demandant: Olga Bespalova  
Procurador: Jaime Martínez Rico.  
Part demandada: Alexander Inkovoy  
Objecte del judici: ordinaris:  
Dispositiva  
Per mitjà d'aquesta sentència estime de forma íntegra la demanda interposada per la procuradora senyora García Ballester en nom i representació d'Olga Bespalova, contra Alexander Inkovoy, i declare la divisió de la cosa comuna, finca registral 29426, inscrita en el Registre de la Propietat número 1 de Torrevieja, i atés que és físicament i jurídicament indivisible, la venda en subhasta pública. S'estableix com a valor d'aquesta i als efectes de la subhasta el de quaranta mil euros, amb condemna expressa a costes a la part demandada.  
  
Mode d'impugnació: Mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn). La part haurà de dipositar la quantitat de cinquanta euros (50 euros) en el compte de Banesto número 613039912772409, i acreditar aquesta consignació. No s'admetrà a tràmit cap recurs que no tinga el dipòsit constituït.  
Aquesta és la sentència, que pronuncie, mane i firme».  
Interlocutòria  
Jutgessa que la dicta: María Carmen Ramis Alario.  
Lloc: Torrevieja.  
Data: 14 de juliol de 2010.  
Part dispositiva:  
S'aclareix la sentència de data 24 de juny de 2010, en el sentit següent: la dispositiva ha de contenir el text següent: i atés que és físicament i jurídicament indivisible, la venda en subhasta pública. S'estableix com a valor d'aquesta i als efectes de la subhasta el de quaranta mil euros «si els copropietaris no convingueren que s'adjudique a un d'ells indemnitzant l'altre en les quantitats corresponents atenent el valor establit de quaranta mil euros i el deute que encara resta pel préstec hipotecari en el termini de 30 dies comptador des de la data d'aquesta sentència».  
Mode d'impugnació: aquesta resolució forma part de la sentència de data 24 de juny de 2010, i el termini per a recórrer-hi serà comptador des que es notifique aquesta interlocutòria (art. 448.2 LECn).  
Ho disposa i firma la jutgessa. En done fe. Firma de la jutgessa. Firma del secretari.  
Atés que es desconeix el domicili o la residència actuals de la part demandada, mitjançant la diligència de 17 d'octubre de 2011, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de la sentència i la interlocutòria que aclareix la sentència a la part demandada, Alexander Inkovoy.   
  
Torrevieja, 27 d'octubre de 2011.- La secretària judicial: Purificación Guillamón Ayala.